jkorsvik/nowiki_second_scrape_merged huggingface dataset:
Storslettmyra naturreservat

Storslettmyra naturreservat ligger på østsiden av Famvatnet i Hattfjelldal kommune i Nordland. Naturreservatet har et areal på 1 100 dekar. Området er vernet for å bevare et våtmarksområde med tilhørende plante- og dyreliv, spesielt av hensyn til myrtypen og et område med et særdeles interessant fugleliv.Naturreservatet grenser i sør til Favnvassdalen landskapsvernområde.


== Referanser ==


== Eksterne lenker ==
Miljøstatus: Storslettmyra naturreservat og Favnvassdalen landskapsvernområde
Willie Pearse

William Pearse (brukte formen Willie Pearse, eller irsk form Liam Mac Piarais; født 15. november 1891 i Dublin, henrettet 4. mai 1916 samme sted) var en irsk nasjonalist, bror av Pádraig Pearse og en av lederne for påskeopprøret i 1916. Han ble henrettet for sin rolle i dette. 


== Liv og virke ==


=== Bakgrunn ===
Pearse ble født i Dublin. Han levde sitt liv i skyggen av storebroren. De to hadde hele tiden et meget nært vennskap, og Willie forgudet Pádraig. Han ble lært opp til å ta over farens steinhuggerforretning, men i 1908 valgte han å i stedet begynne på brorens skole St. Enda's School. Han var der spesielt involvert i kunst- og teaterfag, men tok også del i den allmenne driften. 


=== Påskeopprøret ===
Han ble som broren medlem av Irish Volunteers og Irish Republican Brotherhood. Under påskeopprøret var han ved brorens side i General Post Office, og de ble arrestert sammen da opprørerne overgav seg. 
Pearse ble stilt for krigsrett og dømt til døden. Mye tyder på at han bare hadde en mindre rolle i opprøret, og at det var navnet som førte til at han fikk denne straffen; personer med langt mer sentrale roller fikk fengselsstraff og slapp ut etter et år eller to. Pearse bidro selv til at dommen ble slik, da han under rettssaken ikke forsvarte seg, men heller fremhevet seg selv om en viktig deltager. 
Den 3. mai 1916 fikk han tillatelse til å besøke sin bror i Kilmainham fengsel for å ta farvel. Men underveis dit ble broren henrettet, og selv ble han henrettet neste dag, 25 år gammel. 
I 1966, ved femtiårsjubileet for opprøret, ble Westland Row stasjon i Dublin omdøpt til Pearse stasjon til ære for de to brødrene.


== Referanser ==


== Litteratur ==
Róisín Ní Ghairbhí: Willie Pearse, Dublin: O'Brien Press, 2015.
Storveltlia naturreservat

Storveltlia naturreservat ligger mellom Brenna og Unkervatnet i Hattfjelldal kommune i Nordland. Naturreservatet har et areal på 321 dekar. Området er vernet for å bevare den største rødflangre-/ reinrose-kalkskogen sør for Saltfjellet.


== Referanser ==


== Eksterne lenker ==
Miljøstatus: Storveltlia naturreservat
Fairfield County

Fairfield County er navnet på tre fylker i USA:

Fairfield County (Connecticut)
Fairfield County (Ohio)
Fairfield County (Sør-Carolina)
Beaufort County

Beaufort County er navnet på to fylker i USA:

Beaufort County (Nord-Carolina)
Beaufort County (Sør-Carolina)
Chester County

Chester County er navnet på tre fylker i USA:

Chester County (Pennsylvania)
Chester County (Sør-Carolina)
Chester County (Tennessee)
Greenwood County

Greenwood County er navnet på to fylker i USA:

Greenwood County (Kansas)
Greenwood County (Sør-Carolina)
Laurens County

Laurens County er navnet på to fylker i USA:

Laurens County (Georgia)
Laurens County (Sør-Carolina)
Mitt liv som hund

Mitt liv som hund er en svensk spillefilm fra 1985. Den mottok den svenske filmutmerkelsen Guldbaggen både i kategori beste film og beste mannlige hovedrolle i 1986. I 1987 ble den lansert i USA under tittelen My Life as a Dog og vant  Golden Globe for beste utenlandske film i 1988 og ble samme år nominert til to Oscar-statuetter i kategoriene beste regi og beste filmatisering.


== Om filmen ==
Filmen er basert på Reidar Jönssons roman med samme tittel. Handlingen er tidfestet til 1959 er en skildring av hvordan 12 år gamle Ingemar (Anton Glanzelius) takler hverdagslivets sorger og skuffelser. Den unge Ingemar blir sendt bort fra sin syke mor, for å bo hos sin tante og onkel. Der møter han en by med eksentrikere, og han lærer om kjærlighet, seksuell lyst – og om seg selv. Filmen har både en filosofisk og galgenhumoristisk undertone. Innspillingene er i hovedsak gjennomført i Åfors.


== Rolleliste ==
Anton Glanzelius – Ingemar
Tomas von Brömssen – onkel Gunnar
Anki Lidén – Ingemars mor
Melinda Kinnaman – Saga
Kicki Rundgren – tante Ulla
Lennart Hjulström – kunstneren
Ing-Marie Carlsson – Berit
Leif Ericson – onkel Sandberg
Christina Carlwind – Fru Sandberg
Ralph Carlsson – Harry
Viveca Dahlén – kvinne som vasker
Arnold Alfredson – Mannes farfar


== Eksterne lenker ==
(en) Mitt liv som hund på Internet Movie Database 
(no) Mitt liv som hund hos Filmfront 
(no) Mitt liv som hund på NRK TV 
(sv) Mitt liv som hund i Svensk Filmdatabas 
(da) Mitt liv som hund i Danmark Nationale Filminstitut 
(fr) Mitt liv som hund på Allociné 
(nl) Mitt liv som hund på MovieMeter 
(en) Mitt liv som hund på AllMovie 
(en) Mitt liv som hund på Turner Classic Movies 
(en) Mitt liv som hund på Rotten Tomatoes
Blodgiveren ’88

Blodgiveren 88 er en episode av TV-serien om Marve Fleksnes. Episoden ble vist på NRK i 1988 og er den tredje av en føljetong på ti episoder som i hovedsak består av gamle episoder vevd inn i nytt materiale. Det meste av handlingen i denne er hentet fra episoden Blodgiveren. Store deler av episoden er derfor i sort-hvitt. 


== Handling ==
Bakgrunnen for handlingen er at Fleksnes har dødd i en ulykke på Nøttefjord camping og deretter havnet ved Perleporten. Her vil han gjerne inn, men St. Peter ønsker å granske hans liv på jorden først. Denne episoden begynner med at Fleksnes sitter å kjederøker utenfor Perleporten og når St. Peter kommer ut lar han seg overtale til å ta en sigarett. Han overtaler ham også til å høre på det han mener var hans sterke sider ved sitt jordiske liv. Blant annet så forteller han om en episode der han var på sykehus for å gi blod. St. Peter reagerer imidlertid på utgangen av episoden og utsetter derfor avgjørelsen om å slippe ham inn Perleporten.


== Rollebesetning i episoden ==
Rolv Wesenlund som Marve Fleksnes
Henki Kolstad som St. Peter
Kari Simonsen som sykepleier i resepsjonen
Ole-Jørgen Nilsen som legen
Frimann Falck Clausen som mannlig blodgiver på venteværelset
Elna Kimmestad som kvinnelig blodgiver på venteværelset
Thea Stabell som andre sykepleier
Eli Anne Linnestad som tredje sykepleier
Alf Malland som andre lege ved innleggelse
Sven Nordin som bestemt politimann ved Perleporten


== Referanser ==


== Eksterne lenker ==
(en) Blodgiveren '88 på Internet Movie Database 
(no) Blodgiveren '88 på NRK TV
Ensom ’88

Ensom '88 er en episode av TV-serien om Marve Fleksnes. Episoden ble vist på NRK i 1988 og er den fjerde av en føljetong på ti episoder som i hovedsak består av gamle episoder vevd inn i nytt materiale. Det meste av handlingen i denne er hentet fra en episode kalt Ensom.


== Handling ==
Bakgrunnen for handlingen er at Fleksnes har dødd i en ulykke på Nøttefjord camping og deretter havnet ved Perleporten. Her vil han gjerne inn, men St. Peter ønsker å granske hans liv på jorden først. Han forsøker å lure seg gjennom perleporten forkledd som nonne, men St. Peter fatter mistanke. Når han blir avslørt forsøker han å få St. Peters sympati ved å hente frem en episode fra livet hvor han tilbrakte påsken mutters alene. Men St. Peter blir ikke helt overbevist.


== Rollebesetning i denne episode ==
Rolv Wesenlund som Marve
Henki Kolstad som St. Peter


== Referanser ==


== Eksterne lenker ==
(no) Ensom '88 på NRK TV
På topp-planet ’88

På topp-planet 88 er en episode av TV-serien om Marve Fleksnes. Episoden ble vist på NRK i 1988 og inngår i en føljetong på ti episoder som i hovedsak består av gamle episoder vevd inn i nytt materiale. Det meste av handlingen er hentet fra en eldre episode kalt På topp-planet.Bakgrunnen for handlingen er at Fleksnes har dødd i en ulykke på Nøttefjord camping og deretter havnet ved Perleporten. Her vil han gjerne inn, men St. Peter ønsker å granske hans liv på jorden først. I begynnelsen av denne episoden forsøker Fleksnes å grave seg tunnel under Perleporten, men der han blir raskt kastet ut igjen. Han forsøker deretter å appellere til St. Peter ved å påpeke sin påståtte innsats for verdensfreden. Men St. Peter mener derimot at han ved én anledning forsøkte å ødelegge jorden - og trekker frem en hendelse der Fleksnes ringt til Sovjetunionens leder: Leonid Bresjnev.  
Den ble vist første gang på NRK den 1. oktober 1988 og er den femte av ti episoder som gikk som en føljetong på NRK i 1988.


== Rollebesetning i denne episode ==
Rolv Wesenlund som Marve Fleksnes
Henki Kolstad som St. Peter
Aud Schønemann som Magnhild, modern til Fleksnes
Johan Fillinger som soknepresten
Herbjørn Sørebø som reporter fra NRK Dagsrevyen
Asbjørn Toms som sjefen til Marve
Minken Fosheim som journalist fra Aftenposten
Kirsti Sparboe som sentralbordame
Nikolai Plekhanov som utsending fra den sovjetiske ambassade
Leif Almgren som utsending fra den sovjetiske ambassade


== Referanser ==


== Eksterne lenker ==
(en) På topp-planet '88 på Internet Movie Database 
(no) På topp-planet '88 på NRK TV
Rotbløyte ’88

Rotbløyte 88 er en episode av TV-serien om Marve Fleksnes. Episoden ble vist på NRK i 1988 og inngår i en føljetong på ti episoder som i hovedsak består av gamle episoder vevd inn i nytt materiale. Det meste av handlingen er hentet fra en eldre episode kalt Rotbløyte.Bakgrunnen for handlingen er at Fleksnes har dødd i en ulykke på Nøttefjord camping og deretter havnet ved Perleporten. Her vil han gjerne inn, men St. Peter ønsker å granske hans liv på jorden først. I denne episoden forsøker Fleksnes å slippe inn Perleporten forkledd som trafikkoffer. Hans knep blir imidlertid raskt oppdaget av St. Peter. Fleksnes forsøker deretter å argumentere for at mennesker kan forandre seg. Dette gjør han ved å hente frem et klipp av hans liv der gamle kompiser fra marinen er samlet hjemme hos ham på fest – en fest som utvikler seg på en helt annen måte enn han hadde tenkt. St. Peter blir imidlertid ikke særlig imponert av det han får se og Fleksnes må atter belage seg på å vente i det uvisse.
Episoden ble første gang vist på NRK den 8. oktober 1988 og er den sjette av ti episoder som gikk som en føljetong på kanalen i 1988.


== Rollebesetning i denne episode ==
Rolv Wesenlund som Marve
Henki Kolstad som St. Peter
Aud Schønemann som Magnhild, modern til Fleksnes
Arne Aas som "Rødhette", en svirebror fra marinen
Svein Wickstrøm som "Sengehesten", en svirebror fra marinen
Bernhard Ramstad som "Galten", en svirebror som nå har blitt prest
Per Jansen som en full kollega fra marinen som vil inn
Elsa Lystad som Martha, kona til "Sengehesten"
Ivar Nørve som en ekspeditør på polet
Ulf Wengård som Herr Olsen ved Perleporten, som nettopp har dødd i bilkrasj
Kari Simonsen som Fru Olsen ved Perleporten, som nettopp har dødd i bilkrasj


== Referanser ==


== Eksterne lenker ==
(en) Rotbløyte '88 på Internet Movie Database 
(no) Rotbløyte '88 på NRK TV
Radioten ’88

Radioten 88 er en episode av TV-serien om Marve Fleksnes. Episoden ble vist på NRK i 1988 og inngår i en føljetong på ti episoder som i hovedsak består av gamle episoder vevd inn i nytt materiale. Det meste av handlingen er hentet fra en eldre episode kalt  Radioten.Bakgrunnen for handlingen er at Fleksnes har dødd i en ulykke på Nøttefjord camping og deretter havnet ved Perleporten. Her vil han gjerne inn, men St. Peter ønsker å granske hans liv på jorden først. Episoden begynner med at St. Peter spør Marve om det finnes noen innenfor Perleporten som kunne legge inn ett godt ord om ham. I ren iver klikker da Marve frem et lengre klipp på dataskjermen om sitt liv, der han påstår hvilken hjelpende hånd han han stakk ut til mennesker i nød da han var aktiv som radioamatør.  
Episoden ble første gang vist på NRK den 15. oktober 1988 og er den syvende av ti episoder som gikk som en føljetong på kanalen i 1988. 


== Rollebesetning i denne episode ==
Rolv Wesenlund som Marve Fleksnes
Henki Kolstad som St. Peter
Roy Bjørnstad som et bud
Torgils Moe som sint nabo
Randi Nordby som den sinte naboens kone
Bob Williams som radiostemme fra USA


== Referanser ==


== Eksterne lenker ==
(en) Radioten '88 på Internet Movie Database 
(no) Radioten '88 på NRK TV
Det går alltid et tog

Det går alltid et tog er en klassisk episode fra 1974 av den norske komiserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.


== Handling ==
Marve på togtur sammen med fadern. Samværet i en togkupe krever en smule medmennesklig hensyn. En samtale kan være på sin plass, men det finnes også de som ønsker å være helt i fred. Fleksnes hører definitivt ikke til disse, og kommer gjentatte ganger med usmakelige kommentarer som i økende grad irriterer medpassasjerene. Når Fleksnes omsider forsøker å innlede til allsang, renner det over for enkelte.


== Rollebesetning i denne episode ==
Rolv Wesenlund (Marve)
Finn Mehlum (Fadern)
Arne Aas (nevrotisk lege i togkupe)
Svein Byhring (togkonduktør)
Frimann Falck Clausen (Prest i togkupe)
Arne Lie (Offiser i togkupe)
Johan Kjelsberg (Billettselgeren)


== Eksterne lenker ==
(en) Det går alltid et tog på Internet Movie Database 
(no) Det går alltid et tog hos Filmfront 
(no) Det går alltid et tog på NRK TV
Høyt henger vi ’88

Høyt henger vi '88 er en episode av TV-serien om Marve Fleksnes. Episoden ble vist på NRK i 1988 og er den niende i en føljetong på ti episoder som i hovedsak består av gamle episoder vevd inn i nytt materiale. Det meste av handlingen i denne er hentet fra en eldre episode kalt Høyt henger vi. Den har en varighet på ca. 30 minutter.Bakgrunnen for handlingen er at Marve Fleksnes har dødd i en ulykke på Nøttefjord camping og deretter havnet ved Perleporten. Her vil han gjerne inn, men St. Peter ønsker å granske hans liv på jorden først. I denne episoden lurer St. Peter på om hvordan Marve hadde taklet en situasjon hvor alle rundt ham bryter sammen. Marve bedyrer at slike situasjonen bringer frem det beste i ham og eksemplifiserer det ved å fortelle den gang han og «Modern» tok taubane sammen med noen utenlandske turister. Taubanen stanset midtveis og Marve forsøkte så å ta kontroll over situasjonen. St. Peter blir imidlertid ikke særlig imponert over hans påståtte «tapperhet» og de to ender opp i en krangel. Marve må atter en gang må han belage seg på å vente utenfor Perleporten, mens han ser en av de andre fra taubanevognen får komme inn. 
Episoden ble spilt inn i studio og Krossobanen i Rjukan.


== Rollebesetning i denne episode ==
Rolv Wesenlund som Marve Fleksnes
Henki Kolstad som St. Peter
Aud Schønemann som Magnhild, «Modern»
Per Pallesen som dansk turist
Evert Lindkvist som svensk prest
Helga Dahmen som tysk kvinnelig turist
Frank Straass som tysk mannlig turist


== Referanser ==


== Eksterne lenker ==
(en) Høyt henger vi '88 på Internet Movie Database 
(no) Høyt henger vi '88 på NRK TV 

«»
En siste sjanse

En siste sjanse er tittelen på en episode av TV-serien om Marve Fleksnes. Den ble vist på NRK i 1988 og er en siste i en føljetong på ti episoder som i hovedsak består av gamle episoder vevd inn i nytt materiale. Rundt halvparten av materialet i denne episoden er hentet fra en eldre episode kalt Trafikk og panikk, resten er originalt. Den har en lengde på ca 50 minutter og var tenkt som en avslutning på alle fortellingene om Fleksnes.
Hele 64 % av norske TV-seere så episoden og den ble dermed det mest sette programmet den uken. Til sammenligning ble sesongpremieren av Dan Børge Akerøs LørDan sett av 59 %.


== Handling ==
Bakgrunnen for handlingen er at Marve Fleksnes har dødd i en ulykke på Nøttefjord camping og deretter havnet ved Perleporten. Her vil han gjerne inn, men St. Peter ønsker å granske hans liv på jorden først.
Episoden begynner med at Marve forsøker å ta seg over Perleporten ved å bruke vingene han har fått, men han blir brutalt stanset av St. Peter. Han forteller ham så at de to har møttes en gang tidligere – på jorden. St. Peter begynner så å fortelle om en biltur på en smal landevei der Fleksnes møtte en eldre herre i en Jaguar. Begge nektet å rygge og det hele utartet seg til en krangel der begge stod knallhardt på sitt. Etter denne historien viser St. Peter et lite utdrag fra tiden på Nøttefjord camping - like før Fleksnes døde.
Etter dette får Marve sin endelige dom fra St. Peter: Han er fortapt og får ikke komme inn Perleporten. I et siste desperate forsøk prøver han å skyte seg over porten i kanon. Det hele mislykkes og isteden treffer han porten og besvimer. Når han omtåket våkner opp ser han til sitt sjokk at han er på campingplassen hvor han "døde". Både "Modern" og flere av gjestene står rundt ham mens han omsider kommer til hektene. Hans personlighet er tilsynelatende endret og han mener selv at han har fått en ny sjanse av St. Peter. Etter å ha gratulert brudeparet blir han sittende alene å filosofere over livet sitt og hvorfor det har blitt slik det har blitt. Etter en del grubling og selvransakelse får han et fornyet syn på livet.


== Rollebesetning i denne episode ==
Rolv Wesenlund som Marve Fleksnes
Aud Schønemann (Magnhild, modern)
Henki Kolstad som St. Peter og direktør Hoff
Rolf Berntzen som Einar, Magnhilds vordende ektemann
Roy Bjørnstad som politimann på motorsykkel
Kjell Kjær som en mann fra redningstjenesten Viking
Svein Wickstrøm som en mann fra redningstjenesten Falken
Anne-Lise Tangstad som fruen til direktør Hoff


== Referanser ==


== Eksterne lenker ==
(en) En siste sjanse på Internet Movie Database 
(no) En siste sjanse på NRK TV
Spildra

Spildra (nordsamisk: Spittá) er ei øy i Kvænangen kommune i Troms og Finnmark. Øya ligger i fjorden Kvænangen, vest for Jøkelfjorden og nord for øya Skorpa. 
Den fastboende befolkning er truet av fraflytting, etter hvert som offentlige og private tilbud har blitt redusert. De gjenværende beboerne, som er etterkommere av mange generasjoner sjøbrukere, opprettholder under moderne hygieniske forhold småskalaproduksjon av de tradisjonelle naturproduktene, spesielt en halvtørket lettsaltet variant av torsk kalt «boknafisk». Det tilbys også overnatting, hel- eller halv-pensjon, hav-safari, guidet kulturvandring og andre utflukter.
Spildra Skytterlag stiftet i 1907. Dunvik fiskemottak AS ligger på øya.
I russiske aktstykker fra 1600-tallet nevnes stedet som Spindaj Ostrov.


== Referanser ==
Octane

Octane er det åttende studioalbumet til det amerikanske progrock-bandet Spock's Beard. 


== Sporliste ==
«A Flash Before My Eyes – Part 1 – The Ballet of the Impact» – 5:34
«Prelude to the Past»
«The Ultimate Quiet»
«A Blizzard of My Memories»
«A Flash Before My Eyes – Part 2 – I Wouldn't Let It Go» – 4:53
«A Flash Before My Eyes – Part 3 – Surfing Down the Avalanche» – 3:43
«A Flash Before My Eyes – Part 4 – She Is Everything» – 6:46
«Strange What You Remember»
«Words Of Forever»
«A Flash Before My Eyes – Part 5 – Climbing Up That Hill» – 3:31
«A Flash Before My Eyes – Part 6 – Letting Go» – 1:52
«A Flash Before My Eyes – Part 7 – Of the Beauty of It All» – 4:53
«If I Could Paint a Picture»
«Into the Great Unknowable»
«NWC» (instrumental) – 4:16
«There Was a Time» – 4:58
«The Planet's Hum» – 4:42
«Watching the Tide» – 5:07
«As Long As We Ride» – 5:35


=== Bonus-CD i spesialversjonen ===
«When She's Gone» – 5:41
«Follow Me to Sleep» – 5:39
«Game Face» – 4:10
«Broken Promise Land» – 4:45
«Listening to the Sky» – 3:07
«Someday I'll Be Found» – 1:04
«I Was Never Lost» – 1:09
«Paint Me a Picture» – 1:29


== Musikere ==
Nick D'Virgilio – vokal, trommer, perkusjon, loops, gitar
Alan Morse – gitar, theremin, sag
Ryo Okumoto – keyboard
Dave Meros – bass


== Kilder ==

(en) Octane på Discogs
Åse Mørk

Åse Mørk (født 25. oktober 1974) er en norsk skuespiller, sanger og kultur- og filmarbeider. 
Mørk er mest kjent fra NRK U, kortfilmserien om Åse. Hun har også medvirket i novellefilmen Edderkoppfesten (regi Arild Østin Ommundsen), TV-serien Arkivet på TV3 og barnetv-seriene Vera Venneløs og MK-X på NRK1. Mørk har turnert med forestillingen SANT/IKKE i samarbeid med Den kulturelle skolesekken i Rogaland. Hun har medvirket som script på blant annet kortfilmen lene menn sammen, og spillefilmene Mannen som elsket Yngve og Jernanger. Høsten 2008 dannet hun og gitaristen Stein Arve Engebretsen duoen Frk. Mørk og Engebretsen. De har spilt på blant annet Josefine Visescene og Slottsfjellfestivalen. Våren 2014 fullførte hun sin masteravhandling om lirekasse ved Høgskolen i Telemark. Avhandlingen går ut på å komponere ny musikk på dette instrumentet basert på en gammel tradisjon. Åse Mørk gjør konserter på vokal akkompagnert av sin egen lirekasse. 


== Eksterne lenker ==
MySpace-profil
Hygrobiidae

Hygrobiidae er en liten familie av biller som lever i vann, men sjelden svømmer. Både larvene og de voksne kryper rundt i mudderet på bunnen av dammer, der de spiser insektlarver og fåbørstemark. Én art, Hygrobia hermanni finnes i Europa, men ikke i Norge, ellers er det kjent fire arter fra Australia og én fra Kina. Billene kan ligne på vannkjær, de er middels store (den europeiske arten opptil 9 mm lang) og rød-brunlige på farge. Kroppsformen er oval, antennene er trådformede og fasettøynene er runde og påfallende utstående. Om man fanger en voksen bille, vil den lage gnisselyder ved å gni bakkroppsspissen mot dekkvingene. De blir derfor kalt "screech beetles" på engelsk. Larvene er nokså brede, parallellsidige eller pæreformede, med et stort hode, tre par lange, tynne bein og tre lange, fjærgrenede haletråder. De kryper på land når de skal forvandle seg til pupper.


== Systematisk inndeling ==

Ordenen biller, Coleoptera
Underordenen Adephaga
Familien Hygrobiidae
Slekten Hygrobia
Hygrobia australasiae
Hygrobia hermanni (Fabricius, 1775) – eneste europeiske art
Hygrobia maculata
Hygrobia tarda+ to arter til av Hygrobia


== Eksterne lenker ==
(en) Hygrobiidae i Encyclopedia of Life 
(en) Hygrobiidae i Global Biodiversity Information Facility 
(sv) Hygrobiidae hos Dyntaxa 
(en) Hygrobiidae hos Fauna Europaea 
(en) Hygrobiidae hos Fossilworks 
(en) Hygrobiidae hos ITIS 
(en) Hygrobiidae hos NCBI 
(en) Kategori:Hygrobiidae – bilder, video eller lyd på Wikimedia Commons 
Hygrobiidae – detaljert informasjon på Wikispecies
Tuva Hølmebakk

Tuva Hølmebakk (født 5. oktober 1974) er en norsk skuespiller og produksjonsdesigner/scenograf. Hun er utdannet ved Lee Strasberg Theatre and Film Institute i Los Angeles, og er blant annet kjent i fra forskjellige NRK-produksjoner som barneserien Uhu!, ungdomsprogrammet U, og mange kortfilmer. Siden 1999 har hun drevet friteatergruppen MollyMelon.
Som produksjonsdesigner har hun vunnet Kanonprisen 2016 for filmen Rosemari. Hun har også vært nominert til Kanonprisen 2012 og Amandaprisen 2013 for Som du ser meg, til Kanonprisen 2015 for Kvinner i for store herreskjorter og til Gullruten 2022 for Lykkeland, alle i klassen beste produksjonsdesign.


== Referanser ==


== Eksterne lenker ==
(en) Tuva Hølmebakk på Internet Movie Database 
(no) Tuva Hølmebakk hos Sceneweb 
(en) Tuva Hølmebakk hos The Movie Database